AIŠKINAMASIS RAŠTAS

Dėl savivaldybės turto perdavimo patikėjimo teise

1. Parengto tarybos sprendimo projekto tikslai ir uždaviniai:

Tikslas - perduoti Molėtų r. Alantos gimnazijai patikėjimo teise valdyti, naudoti ir disponuoti savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą trumpalaikį turtą – 172,67 kub. m medienos, kurios įsigijimo vertė 3760,75 Eur.

1. Siūlomos teisinio reguliavimo nuostatos:

Sprendimu bus nustatyta, kad turtas bus perduotas Molėtų r. Alantos gimnazijai.

1. Laukiami rezultatai:

Perduotas turtas - mediena bus naudojama kaip malkos pastato šildymui.

1. Lėšų poreikis ir jų šaltiniai:

Lėšos bus reikalingos medienos pervežimui.

1. Kiti sprendimui priimti reikalingi pagrindimai, skaičiavimai ar paaiškinimai.

Perduodamas turtas – 172,67 kub. m medienos Molėtų rajono savivaldybės turto pripažinimo nereikalingu arba netinkamu (negalimu) naudoti komisijos nereikalingo arba netinkamo (negalimo) naudoti ilgalaikio materialiojo ir nematerialiojo turto, trumpalaikio turto apžiūros 2022 m. gegužės 18 d. aktu Nr. T21-9 pripažintas nereikalingu savivaldybės administracijos veiklai ir pateiktas siūlymas direktoriui dėl turto naudojimo. Molėtų rajono savivaldybės administracijos direktoriaus 2022 m. gegužės 18 d. įsakymu Nr. B6-575 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu savivaldybės administracijos veiklai ir siūlymas Molėtų rajono savivaldybės tarybai nurodytą turtą perduoti Molėtų r. Alantos gimnazijai įstatuose numatytai veiklai vykdyti.